Na osnovu člana 36. stav 3. i 4. Zakona o javnim preduzećima („Službeni glasnik RS”, broj 15/16) i Odluke o sprovođenju javnog konkursa za imenovanje direktora Javnog za uređivanje građevinskog zemljišta „Novi Pazar”, broj: 111-11/19 od 16. decembra 2019. godine, Skupština grada Novog Pazara oglašava

**JAVNI KONKURS**

**ZA IZBOR DIREKTORA JAVNOG PREDUZEĆA ZA UREĐIVANJE**

**GRAĐEVINSKOG ZEMLJIŠTA „NOVI PAZAR“**

1. Podaci o Javnom preduzeću: Javno preduzeće za uređivanje građevinskog zemljišta „Novi Pazar“;

Sedište Javnog preduzeća: u Novom Pazaru, ul. 28. Novembra bb;

Pretežna delatnost Javnog preduzeća: 42.99 – izgradnja ostalih nepomenutih građevina (opremanje parcela potrebnom infrastrukturom npr.melioracijom, izgradnjom puteva itd)

2. Radno mesto: direktor Javnog preduzeća za uređivanje građevinskog zemljišta „Novi Pazar“;

Poslovi direktora: predstavlja i zastupa javno preduzeće, organizuje i rukovodi procesom rada, vodi poslovanje javnog preduzeća, odgovara za zakonitost rada javnog preduzeća, predlaže dugoročni i srednjoročni plan poslovne strategije i razvoja i odgovoran je za njihovo sprovođenje, predlaže godišnji, odnosno trogodišnji program poslovanja i odgovoran je za njegovo sprovođenje, predlaže finansijske izveštaje, izvršava odluke nadzornog odbora, bira izvršne direktore, zaključuje ugovore o radu sa izvršnim direktorima, u skladu sa zakonom kojim se uređuju radni odnosi, donosi akt o sistematizaciji, vrši druge poslove određene zakonom, osnivačkim aktom i statutom javnog preduzeća.

3. Uslovi za imenovanje:

1) da je punoletno i poslovno sposobno lice;

2) da ima stečeno visoko obrazovanje na osnovnim studijama u trajanju od najmanje četiri godine, odnosno na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama ili specijalističkim strukovnim studijama;

3) da ima najmanje pet godina radnog iskustva na poslovima za koje se zahteva visoko obrazovanje iz podtačke 2) ove tačke;

4) da ima najmanje tri godine radnog iskustva na poslovima koji su povezani sa poslovima javnog preduzeća;

5) da poznaje oblast korporativnog upravljanja;

6) da ima radno iskustvo u organizovanju rada i vođenju poslova;

7) da nije član organa političke stranke, odnosno da mu je određeno mirovanje u vršenju funkcije u organu političke stranke;

8) da nije osuđivano na kaznu zatvora od najmanje šest meseci;

9) da mu nisu izrečene mere bezbednosti u skladu sa zakonom kojim se uređuju krivična dela, i to:

– obavezno psihijatrijsko lečenje i čuvanje u zdravstvenoj ustanovi;

– obavezno psihijatrijsko lečenje na slobodi;

– obavezno lečenje narkomana;

– obavezno lečenje alkoholičara;

– zabrana vršenja poziva, delatnosti i dužnosti.

4. Mesto rada: Novi Pazar.

5. Stručna osposobljenost, znanje i veštine koje se proveravaju u izbornom postupku i način njihove provere: poznavanje delokruga rada Javnog preduzeća za uređivanje građevinskog zemljišta „Novi Pazar“; stručna osposobljenost za rad na mestu direktora i veština komunikacije – uvidom u podatke iz prijave i razgovorom; veština analitičkog rezonovanja i logičkog zaključivanja, organizacione sposobnosti i stručne sposobnosti u vezi sa rukovođenjem – pisano, putem standardizovanih testova.

6. Rok za podnošenje prijava na javni konkurs: rok za podnošenje prijava na javni konkurs je 30 dana od dana objavljivanja javnog konkursa u „Službenom glasniku Republike Srbije”. Rok počinje da teče narednog dana od dana objavljivanja javnog konkursa.

Imenovanje direktora Javnog preduzeća za uređivanje građevinskog zemljišta „Novi Pazar“, vrši se na period od četiri godine.

7. Prijava na konkurs sadrži: ime i prezime kandidata, datum i mesto rođenja, adresu stanovanja, podatke o obrazovanju, podatke o vrsti i dužini radnog iskustva s kratkim opisom poslova na kojima je kandidat radio do podnošenja prijave na konkurs i odgovornosti na tim poslovima, podatke o stručnom usavršavanju i podatke o posebnim oblastima znanja.

8. Dokazi koji se prilažu uz prijavu na javni konkurs: izvod iz matične knjige rođenih; diploma o stručnoj spremi; isprave kojima se dokazuje radno iskustvo u struci (potvrde, rešenja i drugi akti iz kojih se vidi na kojim poslovima, sa kojom stručnom spremom i u kom periodu je stečeno radno iskustvo); overena izjava da nije član organa političke stranke, odnosno da mu je određeno mirovanje u vršenju funkcije u organu političke stranke; uverenje nadležnog organa da lice nije osuđivano na kaznu zatvora od najmanje šest meseci; uverenje nadležnog organa da mu nisu izrečene mere bezbednosti u skladu sa zakonom kojim se uređuju krivična dela, i to:

1) obavezno psihijatrijsko lečenje i čuvanje u zdravstvenoj ustanovi;

2) obavezno psihijatrijsko lečenje na slobodi;

3) obavezno lečenje narkomana;

4) obavezno lečenje alkoholičara;

5) zabrana vršenja poziva, delatnosti i dužnosti.

Svi dokazi prilažu se u originalu ili u fotokopiji koja je overena kod javnog beležnika.

9. Adresa na koju se podnose prijave na javni konkurs: Gradska uprava za izvorne i poverene poslove grada Novog Pazara, ulica Stevana Nemanje broj 2. sa naznakom „Za oglas za izbor direktora javnog komunalnog preduzeća za uređivanje građevinskog zemljišta „Novi Pazar“ ili preko pisarnice organa Uprave.

10. Podaci o licu za kontakt: Lice zaduženo za davanje obaveštenja o konkursu: Hidajet Plojović, kontakt telefon: 020-316-472, 020-313 644 lokal 100, e-mail: hidajet.plojovic@novipazar.org.rs

Nadležni organ Gradske uprave, podnete neotvorene prijave dostavlja Komisiji za sprovođenje konkursa za izbor direktora javnih i javno komunalnih preduzeća čiji je osnivač grad Novi Pazar, u roku od tri dana od dana isteka roka za dostavljanje prijava, na razmatranje i dalje postupanje.

Napomena: Neblagovremene, nerazumljive i prijave uz koje nisu priloženi svi potrebni dokazi, Komisija odbacuje zaključkom protiv koga nije dopuštena posebna žalba.

Ovaj oglas objavljuje se u „Službenom listu grada Novog Pazara” i dnevnim novinama „Danas“, kao i na zvaničnoj internet stranici grada Novog Pazara: [www.novipazar.org.rs](http://www.novipazar.org.rs).

**SKUPŠTINA GRADA NOVOG PAZARA**